nb da en sv da de da da cs da da da de da da en en da da da da da da da da da de da nb nb da da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da cs sv da da da cs da de cs da cs da da cs en da da da cs da da cs cs cs da da en cs da da da cs de da cs da cs da da da cs cs da da da cs da da en da uk da
Book me up, Scotty!: februar 2016
onsdag den 10. februar 2016
Boganmeldelse: Pulsens Koordinater af Nanna Lundgaard Arbøl
Pulsens Koordinater udkommer d. 27. februar 2016. Den koster DKK 179,- og kan forudbestilles lige her.
Pulsens Koordinater er en kunstnerisk rejse, om det at miste sig selv og finde sig selv i processen. Historien begynder med en kvindes mistede hjerte, og tager dig med igennem et sanseberusende hav af følelser, tanker og nye erfaringer. En skyggevandring gennem Københavns gader i jagten på hendes indre puls og storbyens vildskab, med hver tekst som et koordinat på denne rejse.
Da Nanna Lundgaard Arbøl spurgte, om jeg ville anmelde hendes seneste bog, Pulsens Koordinater, kunne jeg kun takke ja.
Jeg nærer stor kærlighed til lyrik, og da jeg læste ovenstående forlagsbeskrivelse, var jeg solgt.
Kombinationen af en ung kvinde, som prøver at finde sig selv, mens hun vader rundt i Københavns gamle gader og dokumenterer sin rejse undervejs, er simpelthen så vellykket. Der ligger en æstetik i sproget, som sjældent ses i nyere lyrik, og som gav mig associationer til ældre lyrik, i særdeleshed Tove Ditlevsens digtsamling Pigesind. Pulsens Koordinater og Pigesind er vidt forskellige i deres form og opbygning, men alligevel oplever jeg bare så mange ligheder i  tema, stemning og ikke mindst i det  lyriske udtryk. Samtidig er Pulsens Koordinater helt sin egen og ikkesammenlignelig, og gemmer på et kamufleret snert af humor i de lyriske strofer.
Jeg læste den lidt, som man ville læse en julekalender. Jeg gav mig selv en gade (eller to) om dagen, fordi jeg syntes, at hvert digt fortjente ro og eftertænksomhed. Hvis jeg skulle læse den igen, ville jeg gøre det på samme måde. Den er svær at lægge fra sig, men de efterfølgende tanker er, i min optik, mindst lige så vigtige, som selve læsningen.
Tak for en god læseoplevelse, Nanna.
Bogen udkommer d. 27. februar 2016, og kan forudbestilles lige her.
I 2013 debuterede Nanna Lundgaard Arbøl med digtsamlingen Under Cassiopeia.
Indsendt af Maria kl. 15.01 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Dansk litteratur, Digte, Lyrik
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Boganmeldelse: Pulsens Koordinater af Nanna Lundga...
Få 60 dages gratis streaming, når du benytter koden BookmeupStream
Rejser tema. Leveret af Blogger.